el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el es en en el en el el el el el el el el el en el el el es el es el es el en el en el en el zh el zh el en el en el en el en el en el en el en el el el el el en el el el el el en el en
Μπάσκετ Κύπρου | Νέα απο το Μπάσκετ στη ΚύπροΑΛΛΕΣ ΕΙΔΗΣΕΙΣΜπάσκετ Νέα | Αθλητικές Ειδήσεις Μπάσκετ
Ο κορωνοϊός επηρέασε σαφέστατα και τη ζωή των αθλητών. Τα περισσότερα πρωταθλήματα αναβλήθηκαν ή αναστάλθηκαν χωρίς να γνωρίζει κανείς αν θα επαναλειτουργήσουν και με ποιο τρόπο. Σαφέστατα, ανεπηρέαστος δεν θα μπορούσε να μείνει και ο πανεπιστημιακός αθλητισμός, τα πρωταθλήματα του οποίου αναβλήθηκαν μέχρι νεωτέρας.
Για την εξέλιξη του πρωταθλήματος, την κατάσταση με τον κορωνοϊό, αλλά και γενικότερα το κυπριακό μπάσκετ μίλησε στο γραφείο Τύπου της ΚΟΠΑ, ο καλαθοσφαιριστής του Ευρωπαϊκού Πανεπιστημίου, Γιώργος Σολδάτος.
-Το Ευρωπαϊκό πανεπιστήμιο βρισκόταν στην πρώτη θέση μέχρι που η σεζόν διακόπηκε λόγω κορωνοϊού. Πως έζησες τη φετινή σεζόν;
«Με την ομάδα του Πανεπιστημίου αρχίσαμε πολύ δυναμικά τη χρόνια. Είχαμε κάποιες ποιοτικές και σημαντικές προσθήκες που μάς έδωσαν αυτοπεποίθηση. Με τα περισσότερα παιδιά από την ομάδα γνωριζόμαστε πολύ καλά και γνωρίζουμε τις δυνατότητες και τι μπορεί να προσφέρει ο καθένας. Η πρώτη θέση που βρισκόμασταν μέχρι να διακοπεί το πρωτάθλημα ήταν σχετική. Το επόμενο παιχνίδι που θα ακολουθούσε (με το Παν/μιο Λευκωσίας) θα ήταν ένα πολύ σκληρό και ανταγωνιστικό παιχνίδι και η ομάδα που θα έπαιρνε τη νίκη, θα είχε τον πρώτο λόγο για την εξασφάλιση του πρωταθλήματος. Η διακοπή του πρωταθλήματος είναι δικαιολογημένη, αδιαμφισβήτητα σωστή και αναμενόμενη λόγω της κατάστασης που επικρατεί παγκοσμίως».
-Σε ποιο επίπεδο βρίσκεται το πανεπιστημιακό πρωτάθλημα καλαθόσφαιρας αλλά και γενικότερα το κυπριακό μπάσκετ;
«Τον πανεπιστημιακό πρωτάθλημα καλαθόσφαιρας είναι ένα πρωτάθλημα που δεν διαθέτει πολλές ομάδες με ανταγωνιστικά σύνολα παιχτών, με αποτέλεσμα η κατάκτηση του πρωταθλήματος να εξαρτάται από λίγες ομάδες. Αναφορικά με το μπάσκετ στην Κύπρο μπορεί να μην έχει το ενδιαφέρον που έχουν αλλά σπορ (π.χ. ποδόσφαιρο) αλλά για αυτούς που αγαπούν το μπάσκετ είναι εκεί και δουλεύουν συνεχώς σκληρά, με σκοπό να περάσουν το μήνυμα ότι και το μπάσκετ είναι σημαντικό. Φέτος ξεκίνησα να παρακολουθώ περισσότερο το επίπεδο της πρώτης κατηγορίας. Η κάθε ομάδα είναι ανταγωνιστική για αυτό το λόγω κάθε παιχνίδι είναι αμφίρροπο αλλά υπάρχουν και οι ομάδες που κάνουν την διαφορά σίγουρα. Θέλει υπομονή και επιμονή για να φτάσεις σε αυτό το επίπεδο».
-Θα ήθελες να συνεχιστεί η σεζόν;
«Η σεζόν θα ήθελα να συνεχιστεί με την προϋπόθεση ότι η θανατηφόρα αυτή πανδημία εξαλειφθεί σε μεγάλο βαθμό χωρίς να διακινδυνεύεται κάποια ανθρώπινη ζωή».
-Πως αντιμετωπίζεις την κατάσταση με τον κορωνοϊό;
«Πλέον, η αντιμετώπιση που εφαρμόζω με την συγκεκριμένη κατάσταση έχει αποκτήσει μια αποκλειστεί ρουτίνα. Σε καθημερινή βάση θέλω να δραστηριοποιούμαι όσο μπορώ, γυμνάζομαι και δουλεύω σκληρά ώστε να είμαι έτοιμος σε περίπτωση που συνεχιστεί το πρωτάθλημα. Διαβάζω συνεχώς, καθώς μετά από ανακοίνωση του πανεπιστημίου που σπουδάζω θα πραγματοποιηθεί κανονικά η διαδικασία εξετάσεων και προσαρμόζομαι. Περνάω πολύ χρόνο με την οικογένεια μου και ζούμε την κάθε μέρα με αισιοδοξία. Το μένουμε σπίτι είναι το μήνυμα που θα πρέπει να κατανοήσουμε όλοι, ψυχραιμία και επιμέλεια για να μην μετράμε αλλά θύματα και για να προστατέψουμε τα αγαπημένα μας πρόσωπα».